ভুতো সদ‍্য ঝোড়ো কাক হয়ে আগুনতাত ক্ষেতের বরবাদি দেখে ঘরে ফিরেছিল। মাথা মুখ ঝাঁ ঝাঁ করে উঠল। ছেলের অভিযোগে মাথা টলে উঠে দাওয়ায় বসে পড়তেই কোথা থেকে বাজিনীর মত খ‍্যাংড়া হাতে ছুটে এল ময়না। দিল ধড়াধড় খোকাকে কষিয়ে। খোকার কান্নায় বোবা হয়ে গেল ভুতো। সেই রাতেই সে ঠিক করল, আর নয়। বাপের রাস্তায় হাঁটতে হবে তাকে। আর কোন রাস্তাই নেই। মায়ের মুখে কতবার শুনেছে ভুতো এই শেষ রাস্তার ঠিকানা।